钦定古今图书集成/明伦汇编/官常典/第723卷 > 欧阳珣
## 钦定古今图书集成/明伦汇编/官常典/第723卷 > 欧阳珣

按《宋史忠义传》：“珣字全美，吉州庐陵人。崇宁五年进
士，调忠州学教授，南安军司录，知盐官县。以荐上京
师，遇国难，及出使，加将作监丞。金人犯京师，朝议割
河北绛、磁、深三镇地讲和，珣率其友九人上书，极言

割其地，它日取之曲。时宰怒，欲杀珣，迺遣珣奉使割
深州。珣至深州城下，恸哭谓城上人曰：“朝廷为奸臣
所误至此，吾已办一死来矣，汝等宜勉为忠义报国。”
金人怒，执送燕，焚死之。